**Խոսրով Ռազմիկի Խլղաթյան** (հունվարի 1, 1964(1964-01-01), Մարտունի, Հայկական ԽՍՀ, ԽՍՀՄ), գրող, լրագրող, «Գեղամա աշխարհ» թերթի խմբագիր։

Կենսագրություն
--------------

Խոսրով Խլղաթյանը ծնվել է 1964 թվականի հունվարի 1-ին, Հայաստանի Հանրապետության Գեղարքունիքի մարզի Մարտունի քաղաքում։ Սովորել և ավարտել է Մարտունու թիվ 1 միջնակարգ դպրոցը, այնուհետև տեղափոխվել է Երևան, սովորել և ավարտել Երևանի թիվ 1 պրոֆտեխուսումնարանը, բարձրագույն կրթությունը շարունակել է Երևանի պետական համալսարանի բանասիրական ֆակուլտետում։

1983-1985 թվականներին ծառայել է ԽՍՀՄ բանակում՝ Ղազախստանի Շևչենկո քաղաքում։ Դպրոցական տարիներին ընտանիքին օգնելու նպատակով ամառային արձակուրդներին աշխատել է Մարտունու սովխոզում։ Մանուկ հասակից սիրել է զբաղվել ֆիզիկական աշխատանքով, սպորտով ու ընթերցանությամբ։

### Ընտանիք

Ամուսնացած է, ունի երկու որդի։ Կինը՝ Ալինա Ավետիսյանը, մասնագիտությամբ բանասեր է, աշխատում է Գեղարքունիքի մարզային գրադարանում։

Ավագ որդին՝ Շանթ Խլղաթյանը, զբաղեցնում է 《Արմենպրես》 պետական լրատվական գործակալության գլխավոր խմբագրի պաշտոնը։ Փոքր որդին՝ Մեսրոպը, ավարտել է ԵՊՀ տնտեսագիտության մագիստրատուրան և աշխատում է ճանապարհաշինարարության ոլորտում՝ ղեկավարելով ճանապարհաշինական մասնավոր ընկերություն։

Աշխատանքային գործունեություն
----------------------------

Աշխատել է Մարտունու շինտրեստի բանվոր, Մարտունու թիվ 1 միջնակարգ և Երանոսի թիվ 1 միջնակարգ դպրոցների պիոներ ավագ ջոկատավար։1987-1994 թվականներին հ. լեզու և գրականություն է դասավանդել Ծակքարի, Ն.Գետաշենի, ապա՝ Մարտունու թիվ 3 միջնակարգ դպրոցներում։ Համատեղության կարգով աշխատել է Մարտունու շրջանային թերթում՝ թրծվելով լրագրության մեջ։1995 թվականից աշխատանքի է անցել պետական կառավարման համակարգում։1995 թվականի հունվարից մինչև 1996-ի մարտ ամիսը ղեկավարել է Մարտունու շրջխորհրդի գործկոմի ընդհանուր բաժինը։1996-2003 թվականներին զբաղեցրել է Գեղարքունիքի մարզպետարանի լրատվության և հասարակայնության հետ կապերի բաժնի վարիչի պաշտոնը։ 2003-2006 թվականներին աշխատել է որպես Գեղարքունիքի մարզպետի մամուլի քարտուղար, 2006-2010 թվականներին եղել է Գեղարքունիքի մարզպետի օգնական։

2008թվականի հոկտեմբերից մինչ օրս խմբագրում է《Գեղամա աշխարհ》մարզային թերթը։ 2015թվականից մինչ այժմ պայմանագրային կարգով աշխատում է Գեղարքունիքի մարզպետարանի լրատվության բաժնում։ 1998 թվականից մինչ օրս համատեղությամբ աշխատում է《Արմենպրես》լրատվական գործակալությունում։ Տարբեր տարիներին համագործակցել է նաև Հայաստանի Հանրային հեռուստատեսության《Հայլուր》 լրատվական գործակալության,《Հայաստանի Հանրապետություն》թերթի հետ՝ նրանց տրամադրելով Գեղարքունիքի մարզի կենսագործունեության, ձեռքբերումների ու հիմնախնդիրների մասին պատմող տեսանյութեր, հոդվածներ, լուրեր։

Գրական գործունեություն
----------------------

Մի շարք ակնարկների, պատմվածքների, դիմանկարների, քննադատական կամ հրապարակախոսական հոդվածների հեղինակ է։ Մասնագետներն առավել բարձր են գնահատել《Ֆիդայական շարժման արձագանքները և ֆիդայիների կերպարը հայ գրականության մեջ》ստվարածավալ աշխատությունը, որը շարունակաբար լույս է տեսել《Գեղամա աշխարհ》թերթում։

2020 թվականին լույս է ընծայել իր բանաստեղծությունների և պատմվածքների առաջին ժողովածուն՝ «Հոգու հայրենիք» վերնագրով։ Հրատարակության է պատրաստում նոր գրքեր։

Ծանոթագրություններ
------------------

1. ↑  «ԳԵՂԱՄԱ ԱՇԽԱՐՀ». *geghamaashkharh.blogspot.com*. Վերցված է 2022 թ․ դեկտեմբերի 10-ին.
2. ↑  «Գեղարքունիքի մարզպետարան». *gegharkunik.mtad.am*. Վերցված է 2022 թ․ դեկտեմբերի 10-ին.
3. ↑  «ԱՐՄԵՆՊՐԵՍ Հայկական լրատվական գործակալություն». *armenpress.am*. Վերցված է 2022 թ․ դեկտեմբերի 10-ին.
4. ↑  Խլղաթյան, Խոսրով. «Բռնադատված Ավետիք Դավուդյանի հուշերը».. epfarmenia.am. Վերցված է 10:12:2022-ին. `{{cite web}}`: External link in ``|website=`` (օգնություն)
5. ↑  «ՀՀ ՄԻՊ ներկայացուցիչները բոլոր մարզերում կանցկացնեն քաղաքացիների ընդունելություն և քննարկումներ». *m.1in.am*. Վերցված է 2022 թ․ դեկտեմբերի 10-ին.
6. ↑  «Ալիևի բացած թանգարանը սարսուռ է առաջացնում ցանկացած մարդու մոտ․Խոսրով Խլղաթյան - armenia.im» (ամհարերեն). 2021 թ․ ապրիլի 15. Վերցված է 2022 թ․ դեկտեմբերի 10-ին.
7. ↑  Limited, Clover Media (2019 թ․ մայիսի 20). «Մարտունի գյուղում ստեղծված խնձորի ինտենսիվ այգին այս տարի տալու է իր առաջին բերքը». *b24.am*. Վերցված է 2022 թ․ դեկտեմբերի 10-ին.
8. ↑  Խլղաթյան, Խոսրով (Հուլիս 29 2022). «Գեղարքունիքի մարզում հացահատիկի բերքահավաքը սկսվել է ավելի վաղ և ցածր արդյունքներով».. Խոսրով Խլղաթյան. Վերցված է 10:12:2022-ին. `{{cite web}}`: External link in ``|website=`` (օգնություն)
9. ↑  «Գեղարքունիքի երկրագիտական թանգարանում ներկայացվեցին Նոր Բայազետի հարսանեկան ավանդույթները | Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն» (ամերիկյան անգլերեն). Վերցված է 2022 թ․ դեկտեմբերի 10-ին.
10. ↑  «Բանաստեղծություններ, պոեմներ, պատմվածքներ. Խոսրով Խլղաթյանը հրատարակել է «Հոգու Հայրենիքը» գիրքը». *armenpress.am*. Վերցված է 2022 թ․ դեկտեմբերի 10-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Խոսրով Խլղաթյան** կատեգորիայում։ |